आम आदमी के नाम पर दिल्ली की सत्ता में आए अराजक खिलंदड़ों की हाथापाई हम कौन-सा पहली बार देख रहे हैं? उनसे इसके अलावा कुछ और उम्मीद करना ही बेकार है। उनका वश चले तो वे मुख्य सचिव ही क्या, पूरे जनतंत्र को पीट-पीट कर अधमरा कर दें। आधी रात आते-आते अगर ये ज़िस्मानी मुस्टंडे अपनी-अपनी खोह से बाहर नहीं निकलेंगे तो और कौन निकलेगा? इसलिए निर्वाचित होने का साफा बांधे घूम रहे मुक्केबाज़ों के साथ जो हो रहा है, ठीक हो रहा है।